recursal/SuperWikiNEXT-32B huggingface dataset:
**रोग़न जोश** भेड़ के मांस का एक कश्मीरी व्यंजन है जो कश्मीरी खाने की एक ख़ासियत मानी जाती है।

नामोत्पत्ति
-----------

फ़ारसी में 'रोग़न' का मतलब 'तेल' और 'जोश' का मतलब 'उत्साह' या 'गरमी' होता है। गर्म तेल में बनाए जाने के कारण इस पकवान का नाम 'रोग़न जोश' पड़ा है। अन्य स्रोतों के अनुसार यह नाम राजस्थान और कश्मीर में उगाए जाने वाले 'रतनजोत' नामक पौधे से आया है जिसका प्रयोग भी इस व्यंजन में होता है। 'रोग़न' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

सामग्री
-------

रोग़न जोश में बिना हड्डी वाली मांस की बोटियों का प्रयोग होता है। इसे प्याज़, दही, लहसुन, अदरक, लौंग, इलायची और कभी-कभी केसर के साथ बनी तरी में पकाया जाता है। साथ ही इसमें बड़ी मात्रा में सूखी लाल कश्मीरी मिर्च डाली जाती है, जिनमें से बीज निकालकर उनका तीख़ापन कम कर दिया गया होता है। रोग़न जोश का लाल रंग इन्ही मिर्चियों से आता है। पारंपरिक रूप से इसमें रतनजोत नामक एक पौधे का भी प्रयोग होता है।

इन्हें भी देखें
---------------

* कश्मीरी खाना

सन्दर्भ
-------

1. ↑  The Indian Cuisine Archived 2014-01-03 at the Wayback Machine, Krishna Gopal Dubey, pp. 9, PHI Learning Pvt. Ltd. 2011, ISBN 978-81-203-4170-8, *... Ratanjot ... obtained from the bark of Alkanet ... famous Roganjosh of Kashmir gains its name from this substance ...*
2. ↑  The Food of India: A Journey for Food Lovers, Priya Wickramasinghe, Carol Selva Rajah, pp. 107, Murdoch Books, 2005, ISBN 978-1-74045-472-8, *... The colour comes from the chilli powder and paprika. in Kashmir, red cockscomb flowers are used for colour ...*
हिंदू सनातन धर्म के अनुसार मनुष्य चार वर्णों में विभाजित है ब्राह्मण , क्षत्रिय, व्यस्य, शूद्र पौराणिक इतिहास के अनुसार रोड एक क्षत्रिय योद्धा जाति में आती है । जिसका संबंध सिंध प्रांत से है जो इस समय पाकिस्तान में है। 
सम्राट धज राजा रोड ने रोड राजवंश की स्थापना की थी , जिसने 450 ईसवी से सिंध पर अगले 1000 वर्षों तक शासन किया।
सिंध प्रांत में अरोर के हिंदू राजा दाहिर क्षत्रिय रोड राजा बताए जाते हैं रोड राजा दाहिर का जन्म 665 ईस्वी में हुआ था। वह 679 ईस्वी में सिंध के राजा बने।
कुछ इतिहासकार रोड शब्द को गौङ समझ कर राजा दाहिर का संबंध ब्राह्मणों से लगाते हैं जो गलत है।
पाकिस्तान के अरोर शहर ( वर्तमान में शहर का नाम रोहरी शहर) में रोड का किला आज भी मौजूद है । रोड जाती केवल एक ऐसी हिंदू क्षत्रिय जाति है, जिसका मुगल धर्म परिवर्तन नहीं करा सके। 
रोड क्षत्रिय जाति मुख्य रूप से हरियाणा, उत्तर प्रदेश, राजस्थान, उत्तराखंड , महाराष्ट्र में मिलती है।
हरियाणा के प्रसिद्ध खिलाड़ी नीरज चोपड़ा क्षत्रिय रोड जाति से आते हैं। जिन्होंने ओलंपिक में गोल्ड मेडल जीतकर भारत वह अपने रोड समाज का नाम पूरे विश्व में विख्यात कर दिया।
लिखे गए संपादन में अगर कोई त्रुटि रह गई हो उसे पूरा किया जाएगा कृपया अपने कमेंट वह सुझाव हमें दें।
रोगन पेंटिंग में श्री तिरुपति बालाजी
रोगान कला गुजरात में प्रचलित कपड़ा छपाई की एक कला है, इस कला में, उबले हुए अरंडी के तेल या अलसी के तेल और वनस्पति रंगों से बने पेंट को स्टाइलस का उपयोग करके कपड़े पर रखा जाता है।

इतिहास
------

कल्पवृक्ष
इस तेल आधारित कला को कपड़े पर लगाने की प्रक्रिया गुजरात के भाभर गांव में शुरू हुई। हालांकि नाम रोगन (और कुछ पारंपरिक डिजाइन) भारतीय संस्कृति में एक उत्पत्ति का सुझाव देते हैं, इसे साबित करने के लिए कोई विश्वसनीय ऐतिहासिक रिकॉर्ड नहीं हैं। रोगान कला शुरू में गुजरात क्षेत्र के कई स्थानों पर प्रचलित थी। रंगे हुए कपड़े ज्यादातर जातियों की महिलाओं द्वारा खरीदे जाते थे जो अपनी शादियों के लिए कपड़े सजाना चाहती थीं। इसलिए यह एक मौसमी कला थी, जिसमें ज्यादातर काम उन महीनों में होता था जब ज्यादातर शादियां होती थीं। शेष वर्ष के दौरान, कारीगर कृषि जैसे अन्य प्रकार के काम पर स्विच करेंगे। 20वीं शताब्दी के उत्तरार्ध में सस्ते और मशीन-निर्मित वस्त्रों के उदय के साथ, रोगान कला किए गए उत्पाद अपेक्षाकृत अधिक महंगे हो गए, और कई कलाकारों ने अन्य व्यवसायों की ओर रुख किया।

पुनरुत्थान
----------

20 वीं सदी के अंत और 21 वीं सदी की शुरुआत में, रोगान कला, विशेष रूप से पेंटिंग में नए सिरे से रुचि लाने के लिए कई कारक एक साथ आए। सबसे पहले, 2001 के गुजरात भूकंप के बाद, जब अधिकांश क्षेत्र तबाह हो गया था, पानी और बिजली के बुनियादी ढांचे में सुधार हुआ था, नई सड़कों का निर्माण हुआ था, और इस क्षेत्र में उड़ानों की संख्या में वृद्धि हुई थी, जिसके कारण पर्यटन में वृद्धि हुई थी। दूसरा, स्थानीय सहकारी समितियों और गैर-लाभकारी समूहों ने स्थानीय कारीगरों, जिनमें रोगान कलाकार भी शामिल हैं, को शहरी सेटिंग्स और ऑनलाइन बिक्री करके अपने बाजार को बढ़ाने में मदद की। तीसरा, कई कारीगरों ने अपने शिल्प के लिए राज्य और राष्ट्रीय पुरस्कार जीते, जिससे उनके काम की प्रतिष्ठा बढ़ी। 2014 में, जब प्रधान मंत्री नरेंद्र मोदी ने अमेरिकी व्हाइट हाउस का दौरा किया, तो उन्होंने राष्ट्रपति ओबामा को कच्छ कलाकार द्वारा चित्रित दो रोगान कला भेंट की।

गुजरात के कारीगरों ने पर्यटकों को लुभाने के लिए समकालीन उत्पाद, लहंगा, पर्स, बैग, कुशन कवर, टेबल क्लॉथ, वॉल हैंगिंग, पिलो कवर और रोगान कला साड़ियां पेश की हैं। जीवन का वृक्ष एक प्रमुख मूल भाव बना हुआ है। 2020 में COVID-19 महामारी के बाद, कच्छ आने वाले पर्यटकों की संख्या में काफी गिरावट आई है।

रोगन छपाई की प्रक्रिया
----------------------

अरंडी के तेल को लगभग 8 घंटे तक उबालने और वनस्पति रंग मिलाने से रोगान कला पेंट तैयार होता है जिससे रंग गाढ़ा और चमकदार होता है। जिस कपड़े पर पेंट या प्रिंट किया जाता है, वह आमतौर पर गहरे रंग का होता है, जिससे गहरे रंग अलग दिखाई देते हैं। रोगान कला फ्रीहैंड द्वारा तैयार की जाती है, एक लोहे की रोड से पेंट के धागे की तरह अनुगामी द्वारा अक्सर, आधे डिजाइन को पेंट किया जाता है, फिर कपड़े को आधे में मोड़ा जाता है, कपड़े के दूसरे आधे हिस्से में एक दर्पण छवि को स्थानांतरित किया जाता है।

सन्दर्भ सूची
------------

1. ↑  Chattopadhyaya, Kamaladevi (1976). *The Glory of Indian Handicrafts* (अंग्रेज़ी में). Indian Book Company. पृ॰ 34.
2. ↑  "Gujarat Election 2022: चुनाव के बीच कच्छ में देखिए रोगन आर्ट की कला | Rogan painting". *News18 हिंदी*. 2022-11-30. अभिगमन तिथि 2023-06-17.
3. ↑  "Kutch: દેવી-દેવતાના આવા ચિત્રો તમે ક્યારેય નહીં જોયા હોય! જુઓ VIDEO". *News18 Gujarati* (गुजराती में). 2022-11-11. अभिगमन तिथि 2023-06-17.
एक सुन्दर लायर बर्ड
**लायर बर्ड** (वीणापक्षी- क्योंकि इसके नर पक्षी की पूंछ वीणा के आकार की होती है।) संसार के सबसे सुन्दर पक्षियों में से है जो केवल आस्ट्रेलिया में पाया जाता है। यह नकल करने में बड़ा ही कुशल है। यह दूसरे पक्षियों के गाने, कुत्तों के भौंकने तथा कारों के हॉर्न की आवाज, चेनसऑ, की भी नकल कर लेता है। यह सीटी की आवाज भी निकालता है। मादा पक्षी से नर पक्षी लंबा एवं बड़ा होता है। नर पक्षी की पूंछ बहुत खूबसूरत है। जाड़े के मौसम में नर पक्षी गीत गाकर मादा को अपनी ओर आकर्षित करता है। मादा एक ही अंडा देती है। मादा अंडे को ५० दिन तक सेती है जिसके बाद उसमें से बच्चा निकलता है। मादा ही उसकी देखभाल करती है। यह पक्षी कीट-पतंगो, केंचुआ, मकड़ियों को खाता है। यह एक शर्मीला पक्षी है तथा आसानी से प्रकृति में दिखाई नहीं देता है। इसकी आवाज से ही इसकी उपस्थिति को जाना जा सकता है। मादा पक्षी भी आवाज की नकल करने में कुशल है परन्तु यह बहुत कम बोलती है।

प्रजातियाँ
----------

इसकी दो प्रजातियाँ हैं सुपर्ब लायर बर्ड तथा अलबर्ट्स लायर बर्ड

सन्दर्भ
-------

1. ↑  "The nation's favourite David Attenborough moment - Daily Mail article". मूल से 29 सितंबर 2007 को पुरालेखित. अभिगमन तिथि 5 जनवरी 2009.
2. ↑  - "passeriform" article, *Encyclopædia Britannica Online*, 2005.
3. ↑  - *Reader's Digest - Complete Book of Australian Birds*, 1976.
4. ↑  -*Favourite Australian Birds*, Bay Books, 1998.
**राष्ट्रीय न्यायिक नियुक्ति आयोग** (एनजेएसी) एक निकाय है। यह भारत सरकार और भारत की सभी राज्य सरकारों में न्यायिक अधिकारियों, कानूनी अधिकारियों तथा कानूनी कर्मचारियों की भर्ती, नियुक्ति तथा उनके स्थानांतरण के लिए उत्तरदायी है।

इतिहास
------

इस आयोग की स्थापना भारत के ९९वें संविधान संशोधन अधिनियम २०१४ के अंतर्गत गई थी जिसे १३ अगस्त २०१४ को लोकसभा द्वारा तथा १४ अगस्त २०१४ को राज्यसभा द्वारा पारित किया गया था। संविधान संशोधन अधिनियम के साथ, राष्ट्रीय न्यायिक नियुक्ति आयोग द्वारा राष्ट्रीय न्यायिक नियुक्ति आयोग अधिनियम २०१४ को भी पारित किया गया था, जो भारत की संसद द्वारा राष्ट्रीय न्यायिक नियुक्ति आयोग के कार्यों को विनियमित करता है। राष्ट्रीय न्यायिक नियुक्ति आयोग बिल और संवैधानिक संशोधन बिल की पुष्टि भारत की १६ राज्य विधानसभाओं द्वारा भी की गई थी। इसके बाद ३१ दिसंबर २०१४ को भारत के राष्ट्रपति प्रणब मुखर्जी द्वारा इसे स्वीकार किया गया। यह अधिनियम तथा संवैधानिक संशोधन अधिनियम १३ अप्रैल २०१५ से लागू हो गया। न्यायमूर्ति जगदीश सिंह खेहर, मदन लोकुर, कुरियन जोसेफ और अदरश कुमार गोयल ने ९९वें संशोधन की घोषणा की थी, जबकि न्यायमूर्ति जस्ती शेलमेश्वर ने इसे बरकरार रखा।

महत्व
-----

यह भारत में न्याय व्यवस्था के सुधार के लिए उठाया गया एक महत्वपूर्ण कदम है।

राष्ट्रीय न्यायिक नियुक्ति आयोग के लिए एक नया अनुच्छेद, अनुच्छेद 124 ए संविधान में जोड़ा गया है।

इन्हें भी देखें
---------------

* सर्वोच्च न्यायालय
* उच्च न्यायालय

संदर्भ
------

1. ↑  "द कॉन्स्टिट्यूशंस (नाइंटी-नाइंथ) अमेंडमेंट) बिल, 2014" (PDF). भारत सरकार. मूल (PDF) से 19 अगस्त 2014 को पुरालेखित. अभिगमन तिथि 15 अगस्त 2014.
2. ↑  "नेशनल जुडिशियल अपॉयंटमेंट्स कमिशन बिल्स, 2014" (PDF). मूल (PDF) से 17 अगस्त 2014 को पुरालेखित. अभिगमन तिथि 15 अगस्त 2014.
पौधें पर अनुसंधान
राष्ट्रीय पादप जैवप्रौद्योगिकी अनुसंधान केंद्र,दिल्ली

**राष्ट्रीय पादप जैवप्रौद्योगिकी अनुसंधान केंद्र** (The National Research Centre on Plant Biotechnology (NRCPB) की स्थापना भारतीय कृषि के लिए अति आवश्यक जैव प्रौद्योगिकी के लाभ प्रदान करने के लिए सन् 1985 में की गई। मजबूती व आत्म निर्भरता के लिए शुरूआती दिनों में केन्द्र ने उत्तक संर्वधन (टिशू कल्चर) से संबंधित अनुसंधान कार्य किया। अब यह केन्द्र प्लांट बायोटेक्नोलॉजी के अग्रगामी क्षेत्रों में असर देने वाले अनुसंधान दे रहा है। जीन क्लोनिंग और सस्य विज्ञान में उपयोगी प्रोमोटर, जैविक और अजैविक स्टैस प्रतिरोधी टांसजैनिक फसलों का विकास, बनावट और कार्य संबंधी जीनोमिक्स, आणविक जीव विज्ञान आनुवंशिक विभिन्नताओं का प्रयोग, हैट्रोसिस का प्रयोग जैनेटिक इंजीनियरिंग के द्वारा गुणवत्ता सुधार और जैविक नाइट्रोजन स्थिरीकरण, मुख्य अनुसंधान कार्य हैं जो इस केन्द्र में चलाए जा रहे हैं। भा.कृ.अ.प. प्रणाली में पादप जैव प्रौद्यागिकी अनुसंधान को प्रोत्साहित करने और उसे मजबूत बनाने के लिए परस्पर और अंतरा-संस्थानगत संपर्क विकसित करने के लिए यह केन्द्र अग्रणी भूमिका निभा रहा है और इसने मानव संसाधन की उन्नति में मुख्य भूमिका निभाई है।

उद्देश्य
--------

* जीव वैज्ञानिक प्रणाली की आणविक क्रियाविधि जानने के लिए पादप आणविक जीव विज्ञान अनुसंधान का प्रयोग।
* फसलों के सुधार के लिए बायोटेक्नोलॉजी के साधन और तकनीकी का प्रयोग।
* कृषि उपज को बढ़ाने के लिए जीनोमिक्स ज्ञान का प्रयोग।
* प्लांट मोलिकुलर बायोलॉजी के लिए एक मुख्य राष्ट्रीय केन्द्र के रूप में कार्य करना और प्लांट बायोटेक्नोलॉजी के क्षेत्र में प्रशिक्षित मानव शक्ति को तैयार करना।

बाहरी कड़ियाँ
-------------

* आधिकारिक जालस्थल[*मृत कड़ियाँ*]
श्वासनली (trachea) और उस से सम्बंधित अंग
मनुष्य, पशुओं और पक्षियों के शरीर में **श्वास नलिका** (trachea) या **साँस की नली** वह नली होती है जो गले में स्थित स्वरयंत्र (लैरिंक्स) को फेफड़ों से जोड़ती है और मुंह से फेफड़ों तक हवा पहुँचाने के रास्ते का एक महत्वपूर्ण भाग है। श्वासनली की आन्तरिक सतह पर कुछ विशेष कोशिकाओं की परत होती है जिन से श्लेष्मा (mucus) रिसता रहता है। साँस के साथ शरीर में प्रवेश हुए अधिकतर कीटाणु, धूल व अन्य हानिकारक कण इस श्लेष्मा से चिपक कर फँस जाते हैं और फेफड़ों तक नहीं पहुँच पाते। अशुद्धताओं से मिश्रित यह श्लेष्मा या तो अनायास ही पी लिया जाता है, जिस से ये पेट में पहुँच कर वहां पर हाज़में के रसायनों द्वारा नष्ट कर दिया जाता है, या फिर बलग़म बन कर मुंह में उभर आता है जहाँ से इसे थूका या निग़ला जा सकता है। मछलियों के शरीर में श्वासनली नहीं होती।

मनुष्यों में
------------

मनुष्यों में श्वासनली की भीतरी चौड़ाई 21 से 27 मिलीमीटर और लम्बाई 10 से 16 सेन्टीमीटर तक होती है। यह स्वरग्रंथि से शुरू हो कर नीचे फेफड़ों की तरफ आती है और फिर दो नालियों में बट जाती है जिन्हें श्वस्नियाँ (ब्रोंकाई) कहते हैं। दाईं श्वसनी दाएँ फेफड़ें में सांस ले जाती है और बाईं श्वसनी बाएँ फेफड़ें में। श्वासनली को अकड़कर सांस के लिए खुला रखने के लिए श्वासनली के अंदर थोड़ी-थोड़ी दूरी पर 25 से 20 उपस्थि (कार्टिलिज) के बने छल्ले होते हैं। इन सब छल्लों से जुड़ी हुई एक मांसपेशी होती है। जब मनुष्य ख़ांसी करता है तो यह मांसपेशी सिकुड़ जाती है जिस से यह छल्ले भी सिकुड़ जाते हैं और श्वासनली थोड़ी तंग हो जाती है जाती है। श्वासनली के सिकुड़ने से गुज़रने वाली हवा का दबाव और गति ठीक उसी तरह से बढ़ जाती है जिस तरह अगर किसी पानी की नली को सिकोड़ा जाए तो पानी ज़्यादा ज़ोर से आता है। अगर कोई बलग़म या किसी चीज़ के कण श्वासनली में चिपके या फंसे हों तो वो हवा के इस तेज़ बहाव से मुंह की तरफ उड़ते हुए चले जाते हैं। ज़ुक़ाम या कोई ग़लत पदार्थ श्वासनली में जाने की हालत में ख़ांसने की इसी व्यवस्था से श्वासनली स्वयं को साफ़ कर लेती है।

ग्रासनाल और श्वासनली
--------------------

गले से पेट तक चलती हुई एक और भी नली होती है जिसे ग्रासनाल (esophagus) या खाने की नली कहते हैं। ग्रासनाल और श्वासनली दोनों ही गले से शुरू होतीं हैं। श्वासनली के ऊपर एक छोटा सा लोलक (पल्ला) होता है जिसे कंठच्छद (epiglottis / एपिग्लाटिस) कहते हैं। जब कोई खाना खाता है या कुछ पीता है तो यह कंठच्छद गिर कर श्वासनली को कस के बंद कर देता है। इसी कारण से खाना ग्रासनाल से होते हुए पेट में तो जाता है लेकिन श्वासनाल या फेफड़ों में बिलकुल प्रवेश नहीं करता।

इन्हें भी देखें
---------------

* स्वरयंत्र
* फेफड़ा
* श्वासनली के निचले हिस्से का संक्रमण
* ग्रासनाल
* गर्दन
**लाय सरपाटिल** जिन्हें **लाई पाटिल** के नाम से भी जाना जाता है छत्रपति शिवाजी भोंसले के समय मराठा साम्राज्य के समूंद्री सेना से एक सैन्य टुकड़ी के नायक थे। उनका जन्म महाराष्ट्र के अलीबाग मे एक सोन कोली परिवार मे हुआ था जो कोलीयों का पारंपरिक मुखिया था एवं उनके बीच व्यवस्था बनाए रगते थे। शिवाजी महाराज ने सरपाटिल के सम्मान मे एक लड़ाकू जहाज बनवाया था जिसका नाम **पालखी** रखा गया।

लाय सरपाटिल को पेशवा ने जंजीरा द्विप पर चढ़ाई करने के लिए मराठा समुद्री सेना मे सैन्य टुकड़ी का अध्यक्ष बनाया था जिसके बाद सरपाटिल ने दस वर्ष तक मराठा साम्राज्य मे सेवा की।

इतिहास
------

१६७५ मे शिवाजी महाराज ने जंजीरा द्विप को मराठा साम्राज्य मे सामिल करना चहा जिसके लिए सरपाटिल को जंजीरा पर चदाई का आदेश मिला मराठा साम्राज्य के प्रधानमंत्री पेशवा मोरोपंत पिंगले ने योजना बनाई की लाय सरपाटिल के नेतृत्व मे मराठा समुद्री सेना जंजीरा पर चदाई के लिए रस्सीयां टांग देंगे और बाद मे पेशबा मराठा थल सेना लेकर जंजीरा पर आक्रमण कर देगा।

योजना के अनुसार सरपाटिल ने आधी रात को जंजीरा के शिद्दीयों से बचते हुए जंजीरा द्विप के चारों ओर ५०० रस्से लटका दिये और हमला के लिए तैयार हो गए। लेकिन पेशवा का कोई अता-पता नहीं था। सरपाटिल ने सुबह होने तक पेशवा और मराठा थल सेना का इंतजार किया लेकिन कोई नहीं आया और सरपाटिल भी जंजीरा पर आक्रमण नही कर सकता था क्योंकि मराठा समुद्री सेना काफी कम थी अगर युद्ध होता तो शिद्दी कुछ ही समय मे मराठाओं को हरा देते इसलिए सुबह सूरज उगने से पहले ही ५०० रस्से वापिस खिंचकर और हतास होकर वापस लोट गया।

सरपाटिल के साहस और बहादुरी को देखते हुए शिवाजी ने लाय को रायगढ़ बुलाया और सरपाटिल की उपाधि से सम्मानित किया और सरपाटिल के लिए खास युद्ध जहाज़ बनवाया।

संदर्भ
------

1. 1 2 3  "Marinal powers of india".
2. 1 2  Deopujari, Murlidhar Balkrishna (1973). *Shivaji and the Maratha Art of War* (अंग्रेज़ी में). Vidarbha Samshodhan Mandal. मूल से 1 अगस्त 2018 को पुरालेखित. अभिगमन तिथि 21 अप्रैल 2020.
3. ↑  *Shivaji the Great* (अंग्रेज़ी में). Balwant Printers Pvt. Ltd. 2003. आई॰ऍस॰बी॰ऍन॰ 978-81-902000-0-4.
4. 1 2  "BACKGROUND OF ESTABLISHMENT OF MARATHA ARMADA & KANHOJI ANGRE AND ANGRIYA BANK (ANALYSIS)" (PDF). `|title=` में 49 स्थान पर line feed character (मदद)[*मृत कड़ियाँ*]
5. 1 2  Institute, Deccan College Post-graduate and Research (1978). *Bulletin of the Deccan College Research Institute* (अंग्रेज़ी में). Dr. A. M. Ghatage, director, Deccan College Postgraduate and Research Institute.
6. 1 2  Thakur, Pradeep. *Shivaji Ke Management Sootra*. Prabhat Prakashan. आई॰ऍस॰बी॰ऍन॰ 978-93-87980-04-4.
**राजा राधिकारमण सिंह** (10 सितम्बर, 1890–24 मार्च, 1971) हिन्दी साहित्यकार थे। इनकी एक प्रसिद्ध रचना "चुंमन-चाटा" थी। कथा–लेखन में अपनी अत्यन्त l शैली के कारण हिंदी कथा साहित्य में वे ‘शैली–सम्राट‘ के रूप में स्मरण किए जाते हैं। कहानी किस प्रकार पाठकों को आरम्भ से अन्त तक पढ़ने के लिए विवश कर सकती है, इस शिल्प को वो जान गए थे। इसीलिए वे अपने समय के सबसे लोकप्रिय कहानीकार सिद्ध हुए। उन्होने ५० वर्षों तक हिन्दी साहित्य की महनीय सेवा की।

राधिकारमण प्रसाद सिंह का जन्म बिहार के शाहाबाद के सूर्यपुरा नामक स्थान पर प्रसिद्ध कायस्थ जमींदार राजा राजराजेश्वरी सिंह 'प्यारे' के यहाँ हुआ था। आरम्भिक शिक्षा घर पर ही हुई। 1907 में आरा जिला स्कूल से इन्ट्रेन्स, 1909-1910 में सेन्ट जेवियर्स कॉलेज, कोलकाता से एफ.ए, 1912 में इलाहाबाद विश्वविद्यालय से बीए और 1914 में कलकत्ता विश्वविद्यालय से एम॰ए॰ (इतिहास) की परीक्षाएँ उत्तीर्ण कीं।

कृतियाँ
-------

**कहानी संग्रह** - 'कुसुमांजलि', 'अपना पराया', 'गांधी टोपी', 'धर्मधुरी'

**कहानियाँ** - ‘गाँधी टोपी’ (सन् 1938 ई.), ‘सावनी समाँ’ (सन् 1938 ई.), ‘नारी क्या एक पहेली? (सन् 1951 ई.), ‘हवेली और झोपड़ी’ (सन् 1951 ई.), ‘देव और दानव’ (सन् 1951 ई.), ‘वे और हम’ (सन् 1956 ई.), ‘धर्म और मर्म’ (सन् 1959 ई.), ‘तब और अब’ (सन् 1958 ई.), ‘अबला क्या ऐसी सबला?’ (सन् 1962 ई.), ‘बिखरे मोती’ (भाग-1) (सन् 1965 ई.)।

**उपन्यास** - ‘राम-रहीम’ (सन् 1936 ई.), ‘पुरुष और नारी’ (सन् 1939 ई.), ‘सूरदास’ (सन् 1942 ई.), ‘संस्कार’ (सन् 1944 ई.), ‘पूरब और पश्चिम’ (सन् 1951 ई.), ‘चुंबन और चाँटा’ (सन् 1957 ई.)

**लघु उपन्यास** - ‘नवजीवन’ (सन् 1912 ई), ‘तरंग’ (सन् 1920 ई.), ‘माया मिली न राम’ (सन् 1936 ई.), ‘मॉडर्न कौन, सुंदर कौन’ (सन् 1964 ई.) और ‘अपनी-अपनी नजर’, ‘अपनी-अपनी डगर’ (सन् 1966 ई.)।

**नाटक** - ‘नये रिफारमर’ या ‘नवीन सुधारक’ (सन् 1911 ई.), ‘धर्म की धुरी’ (सन् 1952 ई.), ‘अपना पराया’ (सन् 1953 ई.) और ‘नजर बदली बदल गये नजारे’ (सन् 1961 ई.)।

**संस्मरण** - 'सावनी सभा', टूटातारा, सूरदास

**गद्यकाव्य** - नवजीवन, 'प्रेम लहरी'

**गद्य कृतियाँ** - 'नारी एक पहेली', 'पूरब और पश्चिम', 'हवेली और झोपड़ी', 'देव और दानव', 'वे और हम', 'धर्म और मर्म', 'तब और अब'

बाहरी कड़ियाँ
-------------

* आईए जानते है पद्मभूषण से सम्मानित सूर्यपुरा के राजा राधिकारमण के बारे में
* **कानों में कंगना**  (राजा राधिकारमण सिंह द्वारा रचित कहानी)
लारेंस स्टर्न
**लारेंस स्टर्न** (Laurence Sterne ; १७१३-१७६८) अंग्रेजी-आयरी उपन्यासकार था।

परिचय
-----

कैंब्रिज में शिक्षा ग्रहण करने के पश्चात् स्टर्न ने अपना जीवन पादरी की तरह बिताया। इस पेशे में उसकी कोई विशेष रूचि नहीं थी। साहित्य की ओर वह बहुत देर से मुड़ा। १७६० में 'दि लाइफ एंड ओपिनियंस ऑव ट्रिस्ट्रैम शैडी, जैट' नामक दो खंडों में उसने एक काल्पनिक नायक ट्रिस्ट्रैम का आधार बनाकर उपन्यास प्रकाशित किए। इससे उसे एकदम प्रसिद्धि मिल गई। वह अपना गिरजाघर छोड़कर भाग गया, यद्यपि वह उसकी नाममात्र सेवा करता रहा। वह इसी उपन्यास के और खंड लिखता गया जो १७६७ में पूरे हुए। इस उपन्यास में तीसरे खंड तक नायक का जन्म नहीं होता। उसमें परिवेश के विस्तृत विवरणयुक्त वर्णन में ही उसने अपनी शक्ति खर्च की है। उसके अगले वर्ष १७६८ में यानी अपनी मृत्यु केषव उसने 'ए सेंटिमेंटल जर्नी थ्रू फ्रांस ऐंड इटैली' (फ्रांस और इटली से होते हुए एक भावपूर्ण प्रवास) प्रकाशित किया। प्रसिद्धिप्राप्ति के बाद उसने स्वयं यह प्रवास किया था, जिसको औपन्यासिक रूप इस ग्रंथ में दिया गया है। इसके साथ ही उसने कई धार्मिक प्रवचन भी लिखे, जो प्रकाशित हुए।

स्टर्न की साहित्यिक विशेषताएँ हैं उसकी अत्यंत व्यक्तिगत शैली। उसमें असंगति, जान बूझकर विषयांतर, अनिश्चित पात्र, अनिर्दिष्ट घटनाएँ आदि विचित्रताएँ होती है। विसंगति जैसे उसकी रचना का मूल स्वर है। वह अपने उपन्यास में भी कोई कथानक लेकर नहीं चला है। सब कुछ यों ही चलता है। विचित्र सनकी किस्म के पात्र एक के बाद एक चले आते हैं। उनमें कोई शृंखलाबद्धता या पूर्वायोजन नहीं। उसकी भावुकता भी जान बुझकर बढ़ी चढ़ी, अतिरंजित लगती है। अट्ठारहवीं शताब्दी की अतिबौद्धिकता के विरोध में सटर्न के विद्रोह का एक लक्षण यह भावुकता है। स्टर्न ने बहुत कुछ रैबेले नामक फ्रांसीसी लेखक के अनुकरण में यह शैली अपनाई है। रैबेले में अधिक उन्मुक्तता और रूढ़ नीतिबंधनों के प्रति विद्रोह है, स्टर्न में उतनी नहीं। स्टर्न की नकल बाद के कई लेखकों ने की। पर वैसी शैली पुन: और कोई नहीं पा सका।

स्टर्न का स्थान अंग्रेजी साहित्य में, उपन्यसकार के नाते या प्रवास वर्णनकार के नाते कोई बहुत बड़ा नहीं है। परंतु अंग्रेजी गद्य में एक नई विद्या, एक नई दिशा देने में स्टर्न बहुत सफल रहा। बाद के पत्रकारों ने उसकी टेकनीक को अपनाया। स्टर्न की वर्णनशक्ति अद्भुत थी; और न कुछ को भी वह बहुत रोचक बना देता था। भाषा पर प्रभुत्व, वक्तृतामयी वाग्मिता के साथ-साथ अपने परिवेश का बहुत सूक्ष्म अवलोकन स्टर्न की अपनी क्षमताएँ और विशेषताएँ हैं।
**राजा रामपाल सिंह** (१८४८ - १९०९ ) कालाकांकर रियासत के राजा थे।

परिचय
-----

राजा रामपाल सिंह का जन्म भादों सुदी 4, संवत्‌ 1905 (1848 ई.) को उत्तर प्रदेश के प्रतापगढ़ जिले के कालाकाकर राजपरिवार में हुआ। आपके पिता लाल प्रताप सिंह की मृत्यु आपके पितामह राजा हनुमंत सिंह के जीवनकाल में ही हो गई। अत: अपने बाबा के बउद राज्य के उत्तराधिकारी आप ही हुए। आप बचपन से ही स्वभाव के अति चंचल और बहुत ही तीव्र बुद्धि के थे। कुछ ही वर्षों में हिंदी, फारसी, संस्कृत और अंग्रेजी की अच्छी योग्यता आपने प्राप्त कर ली। नए विचारों और पाश्चात्य सभ्यता के प्रति आपकी रुचि हुई और रूढ़िवाद के आप विरोधी हो गए। परिवार के विरोध की उपेक्षा करके आप इंग्लैंड गए और अपनी रानी स्वभाव कुँवरि को भी साथ ले गए। वहाँ आपने फ्रेंच, जर्मन और लैटिन भाषाएँ सीखीं तथा गणित और तर्कशास्त्र का अध्ययन किया। विद्योपार्जन के लिए इंग्लैंड आए हुए भारतीय विद्यार्थियों से वहाँ आपने संपर्क स्थापित किया और इंडियन एसोसिएशन के उपसभापति बने। इंग्लैंड के सामाजिक जीवन में आप घुले मिले और प्रतिष्ठित स्थान प्राप्त किया। आप भारतीय विद्यार्थियों को धन की सहायता भी देते थे और भारत के पक्ष में सभाओं में व्याख्यान देते थे। भारतवासियों की असुविधाओं को दूर करने तथा उनके स्वत्वों की रक्षा के उद्देश्य से आपने 1883 ई. में इंग्लैंड से ही 'हिंदोस्थान' नामक त्रैमासिक पत्र निकाला जिसमें अँगरेजी, हिंदी तथा उर्दू तीनों भाषाओं में लेख छपते थे। 8-9 वर्ष इंग्लैंड में रहकर आप स्वदेश लौटे। इंग्लैंड प्रवास में ही आपकी रानी का शरीरांत हो गया जिनके शव को सुरक्षित रूप में दाहसंस्कार के लिए आप स्वदेश लाए। कुछ समय बाद आप दुबारा इंग्लैंड गए और वहाँ एक अँगरेज महिला से विवाह करके उसे भारत लाए। आप भारतीय राष्ट्रीय कांग्रेस के सदस्य बने तथा उसके लिए धन संग्रह भी करते रहे। नवंबर, 1885 ई. में आपने कालाकाँकर से ही 'हिंदोस्थान' नाम का हिंदी दैनिक निकाला जिसका साप्ताहिक अंग्रेजी संस्करण भी इसी नाम से निकलता था। इन दोनों पत्रों के संपादक आप स्वयं ही रहे परंतु संपादन का काम पं॰ मदनमोहन मालवीय, पं॰ प्रतापनारायण मिश्र, बाबू बालमुकुंद गुप्त आदि करते थे। अंग्रेजी साप्ताहिक के संपादन के लिए आप एक अँगरेज सहकरी को इंग्लैंड से लाए। 'हिंदोस्थान' में शब्दों की वर्तनी सामान्य से भिन्न रहती थी, जैसे 'जितना' को 'ज्यतना', 'कितना को 'क्यतना', 'मैनेजर' को 'म्यनेजर'। 

आप हिंदी और फारसी में कविता करते थे और अपने विलायत प्रवास पर अँगरेजी में एक पुस्तक लिखकर प्रकाशित की। अँगरेजी सीखने के लिए आपने 'दि सेल्फ टीचिंग बुक' भी लिखी। शिक्षा, उद्योग और व्यापार को प्रोत्साहन देने की दृष्टि से आपने स्कूल, कालेज और अस्पताल खोले तथा रेशम के कीड़े पालकर रेशम उद्योग चालूकिया। आप शतरंज के बहुत अच्छे खिलाड़ी तथा व्यायाम और शिकार के प्रेमी थे। समुद्रयात्रा तथा विधवा विवाह के आप समर्थक और बाल विवाह के विरोधी थे। 1909 ई. में आपका शरीरांत हुआ।
मियाओ स्त्रियाँ
**मियाओ** (चीनी भाषा: 苗, अंग्रेज़ी: Miao) जनवादी गणराज्य चीन की सरकार द्वारा परिभाषित एक लोक-जाति है। ध्यान रहे कि यह एक चीनी भाषा का नाम है और वहाँ की सरकार ने चीन के दक्षिण में रहने वाले बहुत से समुदायों को मिलकर इस श्रेणी में डाल दिया है। बहुत से मियाओ लोग अपने-आप को यह पहचान नहीं देते और न ही मानते हैं कि वे मियाओ हैं। इसलिए मियाओ समुदायों के बारे में बात करते हुए यह ज़रूरी है कि यह भी साफ़ किया जाए की किस मियाओ उपजाति की बात हो रही है। बहुत से मियाओ कहलाने वाली जातियाँ चीन की सरहद के पार वियतनाम, बर्मा और थाईलैंड में भी रहती हैं। चीन में यह गुइझोऊ, हुनान, युन्नान, सिचुआन, गुआंगशी, हाइनान, गुआंगदोंग और हुबेई प्रान्तों में रहते हैं। मियाओ लोगों में भिन्न ह्मोंग (Hmong) नामक जातियाँ भी शामिल हैं।

इन्हें भी देखें
---------------

* गुइझोऊ
* ह्मोंग लोग

सन्दर्भ
-------

1. ↑  China inside out: contemporary Chinese nationalism and transnationalism, Joana Breidenbach, Central European University Press, 2005, ISBN 978-963-7326-14-1, *... Miao is the official term for this people within the Chinese polity. And within the Miao there are multiple dialect groups ...*
क्रीत पर पाए गए एक बासन पर अंकित रेखीय ए के कुछ चिह्न
यह रेखीय ए के चिह्न एक प्याले की अंदरी सतह पर लिखे हुए मिले थे
**रेखीय ए** यूनान के क्रीत द्वीप पर प्राचीन काल में इस्तेमाल होने वाली एक लिपि थी जिसमें क्रीत की मिनोआई सभ्यता की भाषा लिखी जाती थी। क्रीत पर एक भावचित्रों पर आधारित लिपि भी प्रयोग होती थी। सरकारी और धार्मिक प्रयोगों में रेखीय ए और ठप्पों और मोहरों पर यह भावचित्र देखने को मिलते हैं। मिनोआई सभ्यता के पतन के बाद क्रीत पर माइसीनियाई यूनानी बोली जाने लगी जो रेखीय बी लिपि में लिखी जाती थी। इतिहासकार रेखीय बी की बहुत सी समझ रखते हैं और यह पाया गया है कि रेखीय ए और रेखीय बी में काफ़ी सामान अक्षर मिलते हैं। रेखीय बी लिपि रेखीय ए की संतान मानी जाती है। जब रेखीय बी से ध्वनियाँ लेकर रेखीय ए को पढ़ा जाता है तो ऐसे शब्द उत्पन्न होते हैं जो किसी भी ज्ञात भाषा से नहीं हैं। इसलिए अब यह माना जाता है कि मूल मिनोआई भाषा यूनानी भाषा से असम्बंधित थी और शायद हिन्द-यूरोपीय भाषा परिवार की सदस्य ही नहीं थी। यह भी संभव है कि रेखीय ए की ध्वनियाँ बिलकुल ही ग़लत पढ़ी जा रही हो क्योंकि मिनोआई भाषा बिलकुल ही अज्ञात है।

खंडरों और शिलालेखों के आधार पर इतिहासकार मानते हैं कि रेखीय ए की अक्षर माला १९००-१८०० ईसापूर्व के काल तक पूरी कर ली गई थी। इसमें कुछ ऐसे भी चिह्न मिलते हैं जो प्राचीन मिस्र के २१००-१९०० ईसापूर्व में निर्मित कुछ पुरातन स्थलों पर पाए गए हैं।

अन्य भाषाओं में
---------------

रेखीय ए को अंग्रेज़ी में "लीनियर ए" (Linear A) और यूनानी में "ग्राम्मिकी ए" (Γραμμική A) कहा जाता है।

इन्हें भी देखें
---------------

* मिनोआई सभ्यता
* रेखीय बी लिपि
* माइसीनियाई यूनानी
* यूनानी वर्णमाला

सन्दर्भ
-------

1. ↑  David W. Packard. "Minoan Linear A". University of California Press, 1974. आई॰ऍस॰बी॰ऍन॰ 9780520025806. मूल से 14 सितंबर 2015 को पुरालेखित. अभिगमन तिथि 3 सितंबर 2011.
2. ↑  Simon Singh. "The code book: the science of secrecy from ancient Egypt to quantum cryptography". Random House Digital, 2000. आई॰ऍस॰बी॰ऍन॰ 9780385495325. मूल से 14 नवंबर 2015 को पुरालेखित. अभिगमन तिथि 3 सितंबर 2011. *... It was in around 1450 BC. that Linear B replaced Linear A, and although the two scripts look very similar, nobody has yet deciphered Linear A ...*
**लक्ष्मी पोरुरी-मदन** (नवंबर 9, 1972, गुंटूर, भारत) में एक सेवानिवृत्त पेशेवर टेनिस खिलाड़ी और आधुनिक युग में डब्ल्यूटीए टूर पर पेशेवर टेनिस खेलने के लिए पहली भारतीय-अमेरिकी महिला है। []

पोरीरी सेंट्रल कैलिफ़ोर्निया में बड़ी हुई, जहां एक बहुत ही कम उम्र से, वह एक टेनिस कौतुक के रूप में जाने जाती थी। 1986 में, उन्होंने फाइनल में मोनिका सेलेस को हरा कर ऑरेंज बाउल जीता।  15 साल की उम्र में, उन्होंने अपना पहला यूएस ओपन खेला, जहां वह दूसरे राउंड में कटेरीना मालेवा से हार गईं। वह एक पूर्ण एथलेटिक छात्रवृत्ति पर 1990 से 1994 तक स्टैनफोर्ड यूनिवर्सिटी में रही थी, जहां वह चार बार ऑल अमेरिकन एथलीट, वर्ष 1994 के प्लेयर ऑफ द इयर , और देश में शीर्ष रैंक वाली महिलाओं के कॉलेजिएट टेनिस खिलाड़ी थी। 

स्टैनफोर्ड से स्नातक होने के बाद, पोरूरी ने कई सालों तक पेशेवर रूप से  टेनिस खेला। 
पेशेवर टेनिस से अवकाश ग्रहण करने पर, पोरूरी ने बोस्टन, एमए में एक साल के लिए अंग्रेजी पढ़ाई। पोरूरी फिर कनाडा में मैकगिल विश्वविद्यालय में गईं, जहां उन्होंने एमबीए प्राप्त की। पोरूरी ने 2004 में कैलिफोर्निया में लौटने से दो साल पहले वॉल स्ट्रीट पर काम किया था। []

2015 तक, वह अपने पति, अजय मदन, और बेटी के साथ ऑस्टिन, टेक्सास में रहती है, जो एक कॉर्पोरेट और प्रतिभूति वकील है।

सन्दर्भ
-------

1. ↑  "Salazar, Poruri जीत टेनिस खिताब" Archived 2018-04-25 at the Wayback Machine, *मियामी हेराल्ड*, 24 दिसंबर, 1986.
2. ↑  "महिला टेनिस" Archived 2012-01-10 at the Wayback Machine, स्टैनफोर्ड विश्वविद्यालय के सरकारी पुष्ट साइट.
3. ↑  "भारतीय अमेरिकियों: एक नई पीढ़ी आता है की उम्र" Archived 2019-10-15 at the Wayback Machine, स्टैनफोर्ड समाचार सेवा है।
रिवाल्सर हिंदू, सिख और बौद्धों के लिए एक महत्वपूर्ण धार्मिक स्थान है। रिवालसर में प्राकृतिक झील अपने तैरते ईख द्वीपों और मछलियों के लिए प्रसिद्ध है। झील के परिधि के साथ हिंदू, बौद्ध और सिख मंदिर मौजूद हैं। किंवदंती यह है कि महान शिक्षक और विद्वान पद्मसंभव ने तिब्बत को रिवाल्सर से उड़ान भरने के लिए अपनी विशाल शक्तियों का उपयोग किया। ऐसा माना जाता है कि रिवाल्सर झील में तैरने वाले ईख के छोटे द्वीपों में पद्मसंभव की भावना है। पद्मसंभव की एक मूर्ति प्रतिमा भी रिवाल्सर में बनाई गई है। माना जाता है कि ऋषि लोमास ने भगवान शिव को प्रसन्न करने के लिए अपनी तपस्या की है। गुरुद्वारा श्री रिवाल्सर साहिब दसवें गुरु, गुरु गोबिंद सिंह जी से जुड़े हुए हैं, जिन्होंने पहारी राजाओं को मुगलों के खिलाफ अपनी लड़ाई में एकजुट होने के लिए बुलाया था। सभी धर्म के लोग बेसाखी पर पवित्र स्नान के लिए रिवाल्सर आते हैं। रिवाल्सर में तीन बौद्ध मठ हैं। इसमें गुरुद्वारा है जिसे 1 9 30 में मंडी के राजा जोगिंदर सेन ने बनाया था। हिंदू मंदिर हैं जो झील के साथ भगवान कृष्ण, भगवान शिव और ऋषि लोमा को समर्पित हैं। नैना देवी जी मंदिर: रिवाल्सर से 10 किलोमीटर की दूरी पर स्थित, नैना माता का एक मंदिर पहाड़ी की चोटी पर मौजूद है। ऐसा माना जाता है कि सती की आंखें इस जगह पर गिर गईं और नैना देवी का एक मंदिर इस पवित्र स्थान पर बनाया गया था। राज्य के सभी कोनों से भक्त पूरे साल मंदिर जाते हैं। यह स्थान पाइन के पेड़ों से घिरा हुआ है और बल्ह और सरकाघाट घाटी के मनोरम दृश्य पेश करता है। लोग भी रिवाल्सर से इस जगह पर यात्रा करना पसंद करते हैं। नैना देवी मंदिर के रास्ते पर हम पांडवों की मां कुंती के नाम पर कुंट भायो नामक एक और झील में आती हैं। ऐसा कहा जाता है कि अर्जुन ने अपनी मां के प्यास को बुझाने के लिए झील बनाई। इस क्षेत्र में स्थानीय रूप से "सर" के नाम से जाना जाने वाला पौराणिक कथाओं के छह अन्य झील मौजूद हैं। इन झीलों में अधिकांश पानी बरसात के मौसम के दौरान एकत्र होता है।
**वित्तीय स्थिरता फोरम** (एफएसएफ) एक समूह था जिसमें प्रमुख राष्ट्रीय वित्तीय प्राधिकरण जैसे वित्त मंत्रालय, केंद्रीय बैंकर और अंतरराष्ट्रीय वित्तीय निकाय शामिल थे।  यह पहली बार अप्रैल 1999 में वाशिंगटन में आयोजित किया गया था।  2009 के G20 लंदन शिखर सम्मेलन में, G20 राष्ट्रों ने FSF के उत्तराधिकारी की स्थापना की, जिसे एक विस्तारित सदस्यता और व्यापक जनादेश के साथ वित्तीय स्थिरता बोर्ड कहा जाता है।

इतिहास
------

फोरम की स्थापना 1999 में अंतरराष्ट्रीय वित्तीय स्थिरता को बढ़ावा देने के लिए की गई थी।  इसकी स्थापना जी7 देशों के वित्त मंत्रियों और सेंट्रल बैंक के गवर्नरों के बीच विचार-विमर्श और उनके द्वारा किए गए एक अध्ययन के परिणामस्वरूप हुई। Aफोरम ने वित्तीय संस्थानों, लेनदेन और घटनाओं के पर्यवेक्षण और निगरानी पर चर्चा और सहयोग की सुविधा प्रदान की।  FSF का प्रबंधन स्विट्जरलैंड के बासेल में बैंक फॉर इंटरनेशनल सेटलमेंट्स में स्थित एक छोटे से सचिवालय द्वारा किया जाता था।  FSF सदस्यता में लगभग एक दर्जन राष्ट्र शामिल हैं जो अपने केंद्रीय बैंकों, वित्तीय मंत्रालयों और विभागों और प्रतिभूति नियामकों के माध्यम से भाग लेते हैं, जिनमें शामिल हैं: संयुक्त राज्य अमेरिका, जापान, जर्मनी, यूनाइटेड किंगडम, फ्रांस, इटली, कनाडा, ऑस्ट्रेलिया, नीदरलैंड और कई अन्य औद्योगिक अर्थव्यवस्थाओं के साथ-साथ कई अंतरराष्ट्रीय आर्थिक संगठन।

15 नवंबर, 2008 को जी20 शिखर सम्मेलन में, यह सहमति हुई थी कि चीन जैसी उभरती अर्थव्यवस्थाओं को शामिल करने के लिए एफएसएफ की सदस्यता का विस्तार किया जाएगा।  2009 के G-20 लंदन शिखर सम्मेलन ने FSF, वित्तीय स्थिरता बोर्ड का उत्तराधिकारी स्थापित करने का निर्णय लिया।  FSB में G20 के सदस्य शामिल हैं जो FSF के सदस्य नहीं थे।

बैठकें और कार्य
---------------

बैंक फॉर इंटरनेशनल सेटलमेंट्स के संबंध में 28-29 मार्च 2008 को रोम में वित्तीय स्थिरता फोरम की बैठक हुई।  सदस्यों ने वित्तीय बाजारों में वर्तमान चुनौतियों और इस बिंदु से आगे उन्हें संबोधित करने के लिए विभिन्न नीतिगत विकल्पों पर चर्चा की।

इस बैठक में, FSF ने अप्रैल 2008 में G7 वित्त मंत्रियों और केंद्रीय बैंक के गवर्नरों को दी जाने वाली एक रिपोर्ट पर चर्चा की। यह मौजूदा वित्तीय उथल-पुथल में अंतर्निहित प्रमुख कमजोरियों की पहचान करता है, और बाजार और संस्थागत लचीलेपन में सुधार के लिए कार्रवाई की सिफारिश करता है।  एफएसएफ ने आईएमएफ और ओईसीडी में सॉवरेन वेल्थ फंड (एसडब्ल्यूएफ) के संबंध में प्रगति पर काम पर चर्चा की।  आईएमएफ स्वैच्छिक सर्वोत्तम अभ्यास दिशानिर्देशों के एक सेट की पहचान करने के लिए एसडब्ल्यूएफ के साथ मिलकर काम कर रहा है, और एसडब्ल्यूएफ के शासन, संस्थागत व्यवस्था और पारद पर ध्यान केंद्रित कर रहा है। 

12 अप्रैल, 2008 को, FSF ने G7 के वित्त मंत्रियों को एक रिपोर्ट दी, जिसमें वित्तीय बाजारों और वित्तीय संस्थानों के लचीलेपन को बढ़ाने के लिए अपनी सिफारिशों का विवरण दिया गया है। 

पारदर्शिता और मूल्यांकन बढ़ाना

क्रेडिट रेटिंग की भूमिका और उपयोग में परिवर्तन

जोखिमों के प्रति अधिकारियों की जवाबदेही को मजबूत करना

वित्तीय व्यवस्था में तनाव से निपटने के लिए पुख्ता इंतजाम

संदर्भ
------

1. ↑  "Financial Stability Forum". *web.archive.org*. 2009-05-12. मूल से पुरालेखित 12 मई 2009. अभिगमन तिथि 2022-07-04.सीएस1 रखरखाव: BOT: original-url status unknown (link)
2. ↑  "Financial Stability Forum meets in Rome" (अंग्रेज़ी में). 2008-03-29. Cite journal requires `|journal=` (मदद)
**रामदीन सिंह** (१८५६ - १९०३) बलिया के राजकुमार, हिन्दीसेवी साहित्यकार तथा खड्गविलास प्रेस के संस्थापक थे। उनके द्वारा १८८० में स्थापित खड्गविलास प्रेस के कारण हिन्दी साहित्य के प्रचार-प्रसार में बहुत सहायता मिली। प्रेस शुरू करने से पहले वे बिहार में हिन्दी के लिए आंदोलन चला रहे थे।

रामदीन सिंह का बचपन पटना जिले के तारणपुर गांव में बीता जहां उनके मामा का घर था। उनके पुत्र सारंगधर सिंह भी एक बुद्धिजीवी राजनेता और स्वतंत्रता सेनानी थे। वे सन् 1937 में डॉ॰ श्रीकृष्ण सिंह के नेतृत्व में बने मंत्रिमंडल में संसदीय सचिव थे। बाद में वे बिहार से संविधान सभा के सदस्य बने। उन्होंने 1952 से 1962 तक पटना को लोक सभा में प्रतिनिधित्व किया। 

रामदीन सिंह ने 'क्षत्रिय' नामक पत्रिका का सम्पादन किया। उन्होंने 1882 में 'बिहार दर्पण' नाम से एक पुस्तक लिखी थी जो हिन्दी की पहली जीवनी पुस्तक है। इसमें गुरु गोविन्द सिंह सहित कई हस्तियों और समाज सुधारकों की जीवनी छपी थी।

इन्हें भी देखें
---------------

* खड्गविलास प्रेस, पटना

बाहरी कड़ियाँ
-------------

* हिंदी से प्रेम करते हैं तो इस प्रेस के बारे में ज़रूर जानिए[*मृत कड़ियाँ*]
संपूर्ण नाम **सय्यद मुनव्वर हसन कमाल।** कलमी नाम **कमाल**है। आपका जन्म भारत की रियासत उत्तर प्रदेश के शहर मुज़फ़्फ़र नगर में 9 अगस्त , 1959 ई. को हुवी। पिता सय्यद मुहम्मद हसन और माता उस्मानी बेगम। पत्नी राशिदा बेगम। पिता श्रीमान सय्यद मुहम्मद हसन काज़िमी भी अपने दौर के जाने माने शायर और लेखक थे।

बचपन और शिक्षा
--------------

आप एक तालीमी घराने में पैदा हुवे। इनके घर में और खांदान में लेखक और शायर भी थे। इन का बचपन मुज़फ़्फ़र नगर में गुज़रा। प्राथमिक विद्याभ्यास भी यहीं पर हुवी। आप धार्मिक विद्या भी ली। आप हाफ़िज़-ए-क़ुरान भी हैं। उर्दू में अदीब-ए-कामिल विद्या प्राप्त की। आग्रा विश्वविद्यालय से एम.ए. किया। फिर जामिया इसलामिया नई दिल्ली से पी.एच.डी. भी किया। जर्नलिज़म में विद्या जवाहरलाल नेहरू विश्वविद्यालय नई दिल्ली से किया।

पेशा और साहिती प्रस्थान
-----------------------

आप धार्मिक विद्या प्राप्त करने के बावजूद समाजी जीवन में संपादकता और लेखक जीवन को चुना बहुत सारे उर्दू वार्ता पत्रिकाओं में काम किया। अब रोज़नामा सहारा, राश्ट्रीय सहारा नई दिल्ली के लिये काम कर रहे हैं इन की विशेशता यह है कि ये, खिलाफ़त पर, खिलाफ़त के इतिहास पर लिखा। और अली बिरादर पर भी कई लेख लिखे।

साहित्यिक सेवाएँ
----------------

विभिन्न विषयों पर 100से ज्यादा मज़मून लिखे। विभिन्न विषयों पर एक हज़ार से ज्यादा किताबों पर व्याख्या और टिप्पणियां लिखी। उर्दू मुशायरे, सम्मेलन, सेमिनार, हाज़िर युवे। कई विशयों पर शोधपत्र लिखे। खास तौर पर पुस्तक समीक्षाकार के रूप में जाने पहचाने जाते हैं।  और इनकी संरचनाएँ भी उर्दू साहित्यिक दुनिया मैं एक अच्छा स्थान रखती हैं। कमाल साहिब उर्दू लेखक, संपादक, समीक्षाकार, पत्रकार, शायर के रूप में भी जाने जाते हैं। दिल्ली के सहारा वार्तापत्रिका के उप-संपादक भी हैं।

संरचनाएँ
--------

कमाला साहिब खिलाफ़त पर बहुत सारी किताबें लिखी, जो उर्दू साहिती जगत में इनकी पहचान बनी।

1. हज़रत थानवी और मुख्तसर हालात, खिद्मात और कारनामे
2. अदीब और गाइड
3. उर्दू के निसाबी शोरा
4. तहरीक-ए-खिलाफ़त और जिद-ओ-जहद आज़ादी
5. इदराक में आज़ादी हिन्द और तहरीक-ए-खिलाफ़त
6. मौलाना मुहम्मद अली जोहर - सियासत
7. इस्तियारा (कविता संकलन)

नमूना शायरी
-----------

आइने में कैन है तेरे सिवा

 सरबसर, चेहा ब चेहरा हू ब हू
 यादों के आफ़ताब की गरमी झुलस न दे
 ज़ुलफ़ें ही चाहिये हैं ब जाये घटाओं के

सम्मान
------

1. फ़ख्रुद्दीन अली अहमद पुरस्कार
2. उर्दू के निसाबी शायर

सन्दर्भ
-------

* http://www.milligazette.com/Archives/2005/16-30Apr05-Print-Edition/163004200556.htm
* http://www.misgan.org/tabsera\_kutub.html
वैसलगेल (पुरुष नसबंदी के विकल्प )के इंजेक्शन की जगह को दर्शाने वाला आरेख
**'रिसग'** (Reversible inhibition of sperm under guidance ,RISUG) एक पुरुष गर्भनिरोधक इंजेक्शन(सूई) है। इसे पहले सिंथेटिक पॉलीमर स्टाइरीन मलेक एनहाइड्राइड ( **एसएमए** ) के नाम से में जाना जाता था। भारत में आईआईटी खड़गपुर के 'स्कूल ऑफ़ मेडिकल साइंस & टेक्नोलॉजी' में जैवचिकित्सा (बायोमेडिकल) इंजीनियरी के प्रोफेसर डॉ. सुजॉय के. गुहा की टीम द्वारा इसे विकसित किया गया है। सुजॉय के. गुहा ने अनेकों अन्य आविष्कारों को करने के बाद रिसग का विकास किया।

रिसग शुक्रवाहिका(vas deferens) में एक इंजेक्शन(सूई) द्वारा काम करता है। यह पुरुष नसबंदी के समान है जिसमें एक स्थानीय संवेदनाहारी दी जाती है । वृषण (अंडकोश) में चीरा लगाकर शुक्रवाहिका को काटने के स्थान पर एक जेल (gel) की सूई लगाई जाती है।

यह विश्व का पहला प्रतिवर्ती (reversible) गैर हार्मोनल (Non-hormonal), गैर इनवेसिव Non-invasive) इंजेक्टेबल पुरुष गर्भनिरोधक होगा. 
रिसग इंजेक्शन का लाभ यह है कि गैर-हार्मोनल होने के कारण इनके दुष्प्रभाव कम हैं - हालांकि अभी और परीक्षण किए जाने की आवश्यकता है।
एक बार लगा इंजेक्शन दस साल तक प्रभावी होगा। ये इंजेक्शन पूरी तरह से प्रतिवर्ती हैं। एक सरल इंजेक्शन द्वारा शुक्रवाहिका (vas deferens) से जेल (gel) के असर को खत्म कर उसे बाहर निकाला जा सकता है।

रिसग को भारत, चीन, बांग्लादेश और संयुक्त राज्य अमेरिका में पेटेंट कराया गया है। भारत में चल रहे तीसरे चरण के क्लीनिकल (चिकित्सीय) परीक्षण को स्वयंसेवकों की अपर्याप्त संख्या के कारण धीमा कर दिया गया था। अब ये क्लीनिकल ट्रायल के तीसरे चरण को सफतापूर्वक पूर्ण कर चुका है और ड्रग कंट्रोलर जनरल ऑफ इंडिया (DCGI) के विनियामक अनुमोदन की प्रतीक्षा कर रहा है।

सन्दर्भ
-------

1. ↑
2. ↑
3. ↑
4. ↑
5. ↑
6. ↑
लारूंग गार बौद्ध विद्यापीठ का उत्तरी दृश्य
लारूंग गार बौद्ध विद्यापीठ का दक्षिणीय दृश्य
लारूंग गार बौद्ध विद्यापीठ का पूर्वी दृश्य
लारूंग गार बौद्ध विद्यापीठ का पश्चिमी दृश्य
**लारूंग गार बौद्ध एकेडमी**, चिनी: 喇荣五明佛学院) सन् १९८० में, तिब्बती बौद्ध विद्वान खनपो जिगमेद फुनछोगस् द्वारा स्थापित एक ञिङमा साम्प्रदायिक तिब्बती बौद्ध विद्यापीठ है। यह विद्यालय सेरता काउंटी, गरजे, सिचुआन प्रांत में स्थित है। इस शैक्षिक संस्थान उद्देश्य तिब्बती बौद्ध धर्म में एक दुनियावी प्रशिक्षण प्रदान करने के लिए और, सन १९६६-७६ की चिनिया सांस्कृतिक क्रांति द्वारा किया गया विनाशकारी प्रभाव का ध्यान में लेकर तिब्बती बौद्ध छात्रवृत्ति नवीकरण के जरूरत को पूरा करने के लिए किया गया है। इसके दूरस्थ स्थान के बावजूद, यह दुनिया में तिब्बती बौद्ध अध्ययन के लिए सबसे बड़ा और सबसे प्रभावशाली केन्द्रों में से एक है, यह की छात्रों का संख्या में १०,००० से अधिक भिक्षुओं, भिक्षुणियों है।

बीजिंग. चीन के चेंगदू से करीब 600 किमी दूर यह स्कूल 1980 में एक इमारत में शुरू हुआ था। अब फैलकर कस्बे में बदल गया है। कस्बे का निर्माण सिर्फ दान से हुआ है।

नाम है लारुंग गार बुद्धिस्ट एकेडमी। यह दुनिया का सबसे बड़ा रिहायशी बौद्ध विद्यालय है। यहां पर तिब्बत के पारंपरिक बौद्ध शिक्षा का अध्ययन करने के लिए कई देशों से बच्चे आते हैं। यहां सभी घरों के रंग लाल और भूरे हैं। लड़के-लड़कियों के रहने वाले इलाकों को सड़कों से बांटा गया है।

बुद्धिस्ट एकेडमी के कुछ तथ्य
----------------------------

* 40,000 छात्र रहते हैं यहां पर
* 12,500 फीट ऊंचाई पर बसा है
* टीवी देखना यहां पर बैन है, लेकिन स्मार्टफोन की अनुमति है
* ज्यादातर बच्चों के पास सेकंड हैंड आईफोन जरूर मिल जाएगा

सन्दर्भ
-------

1. ↑  Faison, Seth (28 July 1999). "A 'Living Buddha' Plants an Academy". *New York Times*. मूल से 6 January 2014 को पुरालेखित. अभिगमन तिथि 18 March 2013.

बाहरी कड़ियाँ
-------------

* Larung Ngarig Buddhist Academy - About us - International Buddhist Association (with Prospective Student Registration link)
**रोज अकोल ओकुलू** आमतौर पर **रोज अकोल** के रूप में जानी जाती है (जन्म 27 नवंबर 1964), युगांडा की एकाउंटेंट और राजनीतिज्ञ। उन्हें 16 नवंबर 2015 को आंतरिक मामलों के मंत्री के रूप में नियुक्त किया गया था।  उन्हें युगांडा की संसद द्वारा पुष्टि के बाद पद संभालने की उम्मीद है। वह संसद की निर्वाचित सदस्य के रूप में बुकिया डिस्ट्रिक्ट की महिला प्रतिनिधि भी हैं।

पृष्ठभूमि और शिक्षा
-------------------

वह बुकेडिया जिले में पैदा हुई थीं और उन्होंने नगोरा हाई स्कूल में पढ़ाई की। उन्होंने वित्त और लेखा में बिजनेस एडमिनिस्ट्रेशन की डिग्री में परास्नातक की उपाधि प्राप्त की, जो कि मैकेरे यूनिवर्सिटी बिजनेस स्कूल द्वारा 2004 में प्रदान किया गया था।

काम का अनुभव
------------

उन्होंने 1989 में युगांडा एक्सपोर्ट प्रमोशन काउंसिल में सहायक लेखाकार के रूप में अपना करियर शुरू किया, 1990 तक उस पद पर रहीं। 1990 से 1993 तक, वह करामोजा डेवलपमेंट एजेंसी में एक अकाउंटेंट के रूप में कार्यरत थीं। 1994 से 2000 तक, वह युगांडा एयरलाइंस कॉर्पोरेशन में एक वरिष्ठ आंतरिक लेखा परीक्षक थीं। 2003 से 2006 तक, उन्होंने संयुक्त नैदानिक अनुसंधान केंद्र में आंतरिक लेखा परीक्षा के प्रमुख के रूप में कार्य किया। उन्होंने पूर्वी अफ्रीकी एयरलाइंस में एक लेखाकार के रूप में कार्य किया। 2006 में, उन्होंने बुकिया जिले की महिला प्रतिनिधि की सीट जीतकर वैकल्पिक संसदीय राजनीति में प्रवेश किया। वह 2011 में फिर से चुनी गईं।

व्यक्तिगत विवरण
---------------

रोज अकोल शादीशुदा है। वह रोमन कैथोलिक आस्था रखती है। वह राष्ट्रीय प्रतिरोध आंदोलन राजनीतिक दल की सदस्य हैं।

संदर्भ
------

1. ↑  Vision Reporter (16 November 2015). "Akol appointed internal affairs minister". Kampala. मूल से 17 नवंबर 2015 को पुरालेखित. अभिगमन तिथि 17 November 2015.
2. 1 2 3  The Observer (16 November 2015). "Uganda:Akol Okullu Rose Appointed Internal Affairs Minister". Kampala. मूल से 17 नवंबर 2015 को पुरालेखित. अभिगमन तिथि 17 November 2015.
3. ↑  Investigator Reporter (16 November 2015). "Museveni Replaces Fallen Gen Aronda Nyakairima with 'Little Known' MP Rose Akol as Aging Kirunda Kivejinja Bounces Back". Kampala. मूल से 23 सितंबर 2016 को पुरालेखित. अभिगमन तिथि 23 September 2016.
4. 1 2 3  POU (17 November 2015). "Profile of Mrs. Akol Rose Okullu, Woman Representative for Bukedea District". Kampala: Parliament of Uganda (POU). मूल से 4 मार्च 2016 को पुरालेखित. अभिगमन तिथि 17 November 2015.
पाल तारामंडल की एक तस्वीर जिसमें लाम्डा वलोरम "λ" के चिह्न वाला तारा है
**लाम्डा वलोरम**, जिसका बायर नाम भी यही (λ Velorum या λ Vel) है, पाल तारामंडल का एक तारा है। यह पृथ्वी से दिखने वाले तारों में से ६३वाँ सब से रोशन तारा है। पृथ्वी से देखी गई इसकी चमक (सापेक्ष कान्तिमान) +२.२३ मैग्नीट्यूड है और यह पृथ्वी से लगभग ५७० प्रकाश वर्ष की दूरी पर है। यह एक K श्रेणी का चमकीला दानव या महादानव तारा है। लाम्डा वलोरम एक परिवर्ती तारा भी है जिसकी चमक समय के साथ-साथ +२.१४ से +२.३० मैग्नीट्यूड के बीच चढ़ती-उतरती रहती है।

अन्य भाषाओँ में
---------------

लाम्डा वलोरम तारे को कभी-कभी सुहैल (Suhail) भी कहते है, लेकिन यही नाम गामा वलोरम तारे के लिए भी प्रयोग होता है जिस से असमंजस बन सकता है। यह अरबी भाषा के "अल-सुहैल अल-वज़न" (السهيل الوزن‎) से लिया गया है, जिसका मतलब "वज़न वाला तेजस्वी (तारा)" है।

विवरण
-----

लाम्डा वलोरम एक K4.5 Ib-II श्रेणी का तारा है। इसका द्रव्यमान हमारे सूरज के द्रव्यमान का ९ गुना और व्यास हमारे सूरज के व्यास का २०० गुना है। इसकी निहित चमक (निरपेक्ष कान्तिमान) सूरज की लगभग १०,००० गुना है। इसका सतही तापमान ४,००० कैल्विन है। इस तारे की आयु केवल २.७ करोड़ साल अनुमानित की गई है (तुलना के लिए हमारे सूरज की उम्र ४.५७ अरब साल है)। महादानव तारे अपना नाभिकीय संलयन (न्यूक्लियर फ्यूज़न) बहुत तेज़ी से चलते हैं जिस से यह कम उम्र के ही मिलते हैं।

इन्हें भी देखें
---------------

* पाल तारामंडल
* चमकीला दानव तारा
* महादानव तारा

सन्दर्भ
-------

1. ↑  P.D. Bennett, G.M. Harper. "Semi-Empirical Wind Models for lambda Velorum (K4 Ib-II)". *Computational Astrophysics; 12th Kingston Meeting on Theoretical Astrophysics; proceedings of meeting held in Halifax; Nova Scotia, Canada; ASP Conference Series Vol. 123, 1997*.
पपीता के पत्ते के ऊपरी सतह पर 'ब्लैक स्पॉट' नामक रोग - यह ऐस्पेरिस्पोरिअम कैरिकी (Asperisporium caricae) नामक कवक के कारण होता है।
**रोगजनक** (pathogen) उन्हें कहा जाता है, जिनके कारण कई तरह के बीमारियों का जन्म होता है। इसमें विषाणु, जीवाणु, कवक, परजीवी आदि आते हैं। यह किसी भी जीव, पेड़-पौधे या अन्य सूक्ष्म जीवों को बीमार कर सकते हैं। मानव में जीवों के कारण होने वाले रोग को भी रोगजनक रोगों के रूप में जाना जाता है।

प्रकार
------

### शैवाल

मुख्य लेख: शैवाल
शैवाल एकल-कोशिका वाले सुकेन्द्रिक (यूकेरियोट) हैं, जो आमतौर पर गैर-रोगजनक होते हैं, हालांकि इनके रोगजनक किस्में भी मौजूद हैं। इन रोगजनक क़िस्मों में प्रोटोथेका नामक शैवाल भी आता है। इसके कारण कुत्तों, बिल्लियों, मवेशियों और मनुष्यों में प्रोटोथेकोसिस नामक रोग होता है। प्रोटोथेका एक प्रकार का हरे रंग का शैवाल होता है, जिसमें क्लोरोफिल की कमी होती है। यह शैवाल अक्सर मिट्टी और सीवेज में पाया जाता है। मानवों में प्रोटोथेकोसिस नामक दुर्लभ संक्रमण का अधिकांश मामलों में यही कारण होता है।

### जीवाणु

ज़्यादातर जीवाणु या बैक्टीरिया, जो लंबाई में 0.15 से 700 μM के बीच हो सकते हैं, मानव के लिए हानिरहित या फायदेमंद होते हैं। हालांकि जीवाणुओं की एक छोटी सूची में कुछ रोगजनक जीवाणु भी आते हैं, जो संक्रामक रोगों का कारण बनते हैं। ऐसे जीवाणु कई तरह से बीमारी पैदा कर सकते हैं। इनमें से एक तरीका है, जिसमें वे उस जीव की कोशिकाओं को सीधे प्रभावित करते हैं और एंडोटॉक्सिन का उत्पादन करते हैं, जो उस जीव की कोशिकाओं को नुकसान पहुंचाती है या हमारे रोग प्रतिरोधक प्रणाली को ऐसा दिखाती है कि वह कोशिका खराब हो चुकी है।

### कवक या फफूंद

मुख्य लेख: फफूंद
कवक या फफूंद एक प्रकार के जीव हैं, जो सुकेन्द्रिक (यूकेरियोट) होते हैं और रोगजनक के रूप में कार्य करते हैं। अब तक लगभग 300 ज्ञात प्रजातियों का पता चला है, जो मनुष्यों के लिए रोगजनक का कार्य करते हैं। आमतौर पर कवक बीजाणुओं का आकार 4.7 μm (माइक्रोमीटर) से कम होता है, हालांकि कुछ इससे बड़े आकार के भी होते हैं।

### प्रायन

प्रायन (Prion) उल्टे-पुल्टे गलत तरीके से मुड़े हुए प्रोटीन होते हैं, जो संक्रमणीय होते हैं और मस्तिष्क में सामान्य प्रोटीन के असामान्य मोड़ को प्रभावित कर सकते हैं।

### वायरोइड

मुख्य लेख: वायरोइड
वायरोइड और वायरस के बीच भ्रमित न हों। वायरोइड ज्ञात संक्रामक रोगजनकों में से सबसे छोटा होता है। यह केवल गोलाकार, एकल-धागे वाला आरएनए होता है, जिसमें कोई प्रोटीन का आवरण नहीं होता है।

### विषाणु

इन रोगजनकों के कारण चेचक, इनफ्लुएंजा, गलसुआ, खसरा, कोरोना,[इबोला वायरस रोग|इबोला]] और रूबेला आदि रोग हो सकते हैं। समान्यतः इसकी लंबाई 20-300 नैनोमीटर के मध्य होती है।

### अन्य परजीवी

सन्दर्भ
-------

1. ↑  "MetaPathogen - about various types of pathogenic organisms". मूल से 5 अक्तूबर 2017 को पुरालेखित. अभिगमन तिथि 15 January 2015.

बाहरी कड़ियाँ
-------------

|  |  |
| --- | --- |
|  | ***रोगजनक*** को विक्षनरी में देखें जो एक मुक्त शब्दकोश है।  |
**लिली क्लोई निंएट थॉमसन** (जन्म 5 अप्रैल 1989), जिन्हें लिली जेम्स के रूप में पेशेवर रूप से जाना जाता है, एक अंग्रेजी अभिनेत्री और गायिका हैं। उन्होंने लंदन में गिल्डहॉल स्कूल ऑफ म्यूजिक एंड ड्रामा में अभिनय का अध्ययन किया और ब्रिटिश टेलीविजन श्रृंखला जस्ट विलियम (2010) में अपने अभिनय करियर की शुरुआत की। पीरियड ड्रामा सीरीज़ डाउटन एबे (2012-2015) में उनकी सहायक भूमिका के बाद, उन्हें रोमांस फैंटसी फिल्म सिंड्रेला (2015) में शीर्षक भूमिका के रूप में उन्हें सफलता मिली।

प्रारंभिक जीवन
--------------

लिली जेम्स का जन्म 5 अप्रैल 1989 को एशर, सरे में हुआ था, जो निनेट मैटल, एक अभिनेत्री और जेम्स "जेमी" थॉमसन, एक संगीतकार की बेटी थी। उनके दो भाई हैं, एक बड़ा और एक छोटा। उनकी नानी, हेलेन हॉर्टन, एक अमेरिकी अभिनेत्री थीं। उन्होंने प्रदर्शन कला के लिए ट्रिंग पार्क स्कूलमें भाग लिया और बाद में लंदन में गिल्डहॉल स्कूल ऑफ़ म्यूज़िक एंड ड्रामा में अभिनय की पढ़ाई करने के लिए चली गईं,2010 में स्नातक की उपाधि प्राप्त की। इसके बाद, उसने लंदन में टैविस्टॉक वुड प्रबंधन के साथ हस्ताक्षर किए।

कैरियर
------

उनके टेलीविजन क्रेडिट में रिचेल क्रॉम्पटन के जस्ट विलियम के 2010 के बीबीसी प्रोडक्शन में एटेल ब्राउन, आईटीवी की सीक्रेट डायरी ऑफ ए कॉल गर्ल (2011) की चौथी श्रृंखला में पॉपी और डाउटन एबे में लेडी रोज शामिल हैं। लेडी रोज़ बाद में कार्यक्रम की चौथी और पाँचवीं श्रृंखला में एक मुख्य पात्र बन गईं। जेम्स श्रृंखला के समापन में लेडी रोज के रूप में भी दिखाई दी ।

नवंबर 2018 में, जेम्स को डेफेन डु मौरियर के गोथिक रोमांस रेबेका के एक नए रूपांतर में दूसरी मिसेज डी विंटर के रूप में चुना गया था। इसका निर्देशन बेन व्हीटले और सह-कलाकार अर्मी हैमर करेंगे ।

सन्दर्भ
-------

1. ↑  "For her Cinderella act, Lily James prepared by reading about Gandhi". *Firstpost* .
2. ↑  "Everything You Need To Know About 'Baby Driver' Star Lily James". *Elle*. मूल से 25 अक्तूबर 2019 को पुरालेखित. अभिगमन तिथि 27 जून 2020.
3. ↑  "Branagh and Lily James in new venture". *Tring Park*. मूल से 5 अक्तूबर 2016 को पुरालेखित. अभिगमन तिथि 28 जून 2020.
4. ↑  "Lily James". *Guildhall School of Music & Drama*. मूल से 22 मार्च 2020 को पुरालेखित. अभिगमन तिथि 28 जून 2020.
5. ↑  "Actresses To Watch In 2011". *Female First*. मूल से 14 दिसंबर 2019 को पुरालेखित. अभिगमन तिथि 28 जून 2020.
6. ↑  "Downton Abbey series finale: Lily James to return". *Entertainment*. मूल से 25 अक्तूबर 2019 को पुरालेखित. अभिगमन तिथि 28 जून 2020.
7. ↑  "Armie Hammer, Lily James to Star in Romantic Thriller 'Rebecca' for Netflix". *NEWSTRAL*. अभिगमन तिथि 28 जून 2020.

बाहरी कड़ियाँ
-------------

|  |  |
| --- | --- |
|  | **लिली जेम्स** से संबंधित मीडिया विकिमीडिया कॉमंस पर उपलब्ध है।  |

* इंटरनेट मूवी डेटाबेस पर लिली जेम्स